ข้อบัญญัติองค์การบริหารส่วนตำบลหินซ้อนข้อบัญญัติองค์การบริหารส่วนตำบลหินซ้อนเรื่องหลักเกณฑ์การลดหย่อนที่ดินเพื่อประเมินภาษีบำรุงท้องที่พ.ศ. ๒๕๕๔[๑] โดยเป็นการสมควรออกข้อบัญญัติองค์การบริหารส่วนตำบลหินซ้อนว่าด้วยหลักเกณฑ์การลดหย่อนที่ดินเพื่อประเมินภาษีบำรุงท้องที่ในเขตองค์การบริหารส่วนตำบลหินซ้อนเพื่อให้การจัดเก็บภาษีบำรุงท้องที่เป็นไปด้วยความถูกต้องตามกฎหมายอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘ ซึ่งแก้ไขเพิ่มเติมโดยพระราชบัญญัติภาษีบำรุงท้องที่(ฉบับที่ ๓) พ.ศ. ๒๕๔๓ องค์การบริหารส่วนตำบลหินซ้อนโดยความเห็นชอบจากสภาองค์การบริหารส่วนตำบลหินซ้อนและนายอำเภอแก่งคอยจึงได้ตราข้อบัญญัตินี้ขึ้นไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหินซ้อน เรื่องหลักเกณฑ์การลดหย่อนที่ดินเพื่อประเมินภาษีบำรุงท้องที่ พ.ศ. ๒๕๕๔ข้อ ๒ ข้อบัญญัตินี้ให้บังคับในเขตองค์การบริหารส่วนตำบลหินซ้อน อำเภอแก่งคอย จังหวัดสระบุรี เมื่อนายกองค์การบริหารส่วนตำบลหินซ้อนลงชื่อในข้อบัญญัตินี้และประกาศไว้โดยเปิดเผยณ ที่ทำการองค์การบริหารส่วนตำบลหินซ้อน แล้ว ๗ วันข้อ ๓ ในข้อบัญญัตินี้องค์การบริหารส่วนตำบลหินซ้อน หมายความว่า องค์การบริหารส่วนตำบลหินซ้อน อำเภอแก่งคอย จังหวัดสระบุรีองค์กรปกครองส่วนท้องถิ่น หมายความว่า องค์การบริหารส่วนจังหวัดสระบุรี เทศบาลใด ๆ ในเขตจังหวัดสระบุรีหรือองค์การบริหารส่วนตำบลใด ๆ ในเขตจังหวัดสระบุรีลดหย่อน หมายความว่าลดหย่อนไม่ต้องเสียภาษีบำรุงท้องที่ตามกฎหมายว่าด้วยภาษีบำรุงท้องที่บุคคลธรรมดา หมายความว่าบุคคลตามความหมายแห่งประมวลกฎหมายแพ่งและพาณิชย์ และให้หมายความรวมถึงคณะบุคคลที่มิใช่นิติบุคคลด้วยเจ้าของที่ดินหมายความว่า บุคคลหรือคณะบุคคล ไม่ว่าจะเป็นบุคคลธรรมดาหรือนิติบุคคล ซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชนที่อยู่อาศัย หมายความว่าบ้านเรือน ตึก กระท่อม หรือสิ่งปลูกสร้างที่คล้ายคลึงใด ๆ ที่มีประโยชน์ใช้สอยตามปกติเพื่อการอยู่อาศัยซึ่งมิใช่เพื่อประโยชน์ในการประกอบการค้าของเจ้าของที่ดินที่เลี้ยงสัตว์ หมายความว่า พื้นที่ซึ่งใช้ประโยชน์ในการเลี้ยงสัตว์ที่เป็นประโยชน์ในการประกอบอาชีพของเจ้าของที่ดินไม่ว่าจะเป็นสัตว์ปีก แมลง สัตว์บก สัตว์น้ำหรือสัตว์ครึ่งบกครึ่งน้ำใด ๆ ก็ตามโดยการเลี้ยงสัตว์ไว้ในที่ดินดังกล่าวอาจในสถานที่ให้อาหารสัตว์หรือแหล่งอาหารสัตว์หรือแหล่งพักผ่อนของสัตว์แหล่งควบคุมกักกันของสัตว์ หรือหลายกรณีประกอบกันได้ที่ประกอบกสิกรรม หมายความว่าพื้นที่ซึ่งใช้ประโยชน์ในการปลูกพืชผลที่เป็นประโยชน์ในการประกอบอาชีพหรือยังชีพโดยอาจเป็นพืชล้มลุก พืชยืนต้นหรือพืชน้ำชนิดใด ๆ ก็ตามของเจ้าของที่ดินข้อ ๔ ให้บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในจังหวัดสระบุรีและใช้ดินนั้นเป็นที่อยู่อาศัยของตนเป็นที่เลี้ยงสัตว์ของตน หรือประกอบกสิกรรมของตนในเขตองค์การบริหารส่วนตำบลหินซ้อนให้ลดหย่อนที่ดินไม่ต้องเสียภาษีบำรุงท้องที่ จำนวน ๕ ไร่ข้อ ๕ บุคคลธรรมดาซึ่งเป็นเจ้าของที่ดินหลายแปลงอยู่ในจังหวัดสระบุรีและมีที่ดินอยู่ในเขตองค์การบริหารส่วนตำบลหินซ้อนตั้งแต่หนึ่งแปลงหรือหลายแปลงซึ่งได้รับลดหย่อนจากองค์กรปกครองส่วนท้องถิ่นอื่นแล้วจะไม่ได้รับการลดหย่อนสำหรับที่ดินที่อยู่ในเขตองค์การบริหารส่วนตำบลหินซ้อน ทั้งนี้ เจ้าของที่ดินจะต้องให้ถ้อยคำว่าตนไม่มีที่ดินแปลงอื่นอยู่ในเขตจังหวัดสระบุรีนอกจากที่ดินที่อยู่ในเขตองค์การบริหารส่วนตำบลหินซ้อนและตนไม่ได้รับการลดหย่อนจากองค์กรปกครองส่วนท้องถิ่นอื่นในเขตจังหวัดสระบุรีตามแบบให้ถ้อยคำจำนวนเนื้อที่และการได้รับการลดหย่อนที่กำหนด เว้นแต่เจ้าของที่ดินมีความประสงค์จะขอลดหย่อนที่ดินแปลงที่อยู่ในเขตองค์การบริหารส่วนตำบลหินซ้อนโดยไม่ขอลดหย่อนที่ดินจากองค์กรปกครองส่วนท้องถิ่นอื่นอีกข้อ ๖ กรณีเจ้าของที่ดินมีหลายแปลงอยู่ในเขตองค์การบริหารส่วนตำบลหินซ้อนและที่ดินหลายแปลงนั้นมีมากกว่าหนึ่งแปลงที่สามารถลดหย่อนได้ตามข้อบัญญัตินี้ให้เจ้าของที่ดินเลือกที่จะลดหย่อนแปลงใดก็ได้โดยแสดงเจตนาต่อเจ้าพนักงานประเมินตามแบบแสดงเจตนาให้ลดหย่อนที่ดินข้อ ๗ ผู้ใดรู้อยู่แล้วหรือจงใจแจ้งข้อความอันเป็นเท็จ ให้ถ้อยคำเท็จตอบคำถามด้วยถ้อยคำอันเป็นเท็จหรือนำพยานหลักฐานเท็จมาแสดงเพื่อหลีกเลี่ยงหรือพยายามหลีกเลี่ยงการเสียภาษีบำรุงท้องที่ต้องระวางโทษตามที่กฎหมายกำหนดข้อ ๘ ให้นายกองค์การบริหารส่วนตำบลหินซ้อนมีหน้าที่รักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศหรือคำสั่ง เพื่อปฏิบัติการให้เป็นไปตามข้อบัญญัตินี้ทั้งนี้ ตั้งแต่บัดนี้เป็นต้นไปประกาศ ณ วันที่ ๑๖ มีนาคม พ.ศ. ๒๕๕๔ชาติ สุขนาบูรณ์นายกองค์การบริหารส่วนตำบลหินซ้อนปริยานุช/ผู้จัดทำ๑๖ กันยายน๒๕๕๔ปณตภร/ผู้ตรวจ๑๐ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๒๕ ง/หน้า ๓๑๐/๒๕ สิงหาคม ๒๕๕๔